Dialectos de l'aragonés

A lengua aragonesa tiene parlas locals, que s'agrupan en parlas de val, de comarca u parlas de bella comarca. O termin *dialecto* ye ambigo y se gosa fer servir pa parlas de val, bien definidas (cheso, ansotano, etc...). Tamién existe a propuesta de clasificar as parlas aragonesas en cuatro grupos, complexos dialectals u dialectos (seguntes as apreciacions d'os autors), que dimpués explicaremos. A diversitat lingüistica podemos clasificar-la asinas:

## Vals y Semontano

Veyemos graus d'erosión-pureza, homocheneidat-localismo, evolución-arcaismo:

### Vals d'o Pireneu axial

Millor conservación d'a luenga, pero con arcaismos. A topografía en forma de vals bien separadas ha feito que l'aragonés haiga evolucionau en un dialecto u parla local en cada val:

*Aragonés ansotano.
*Aragonés cheso.
*Aragonés d'a val d'Aragüés.
*Aragonés d'a val d'Aísa.
*Aragonés tensino.
*Aragonés d'as valles de Broto y de Vio.
*Aragonés belsetán.
*Aragonés chistabín.
*Aragonés benasqués u *patues*.

### Prepireneu
Millor conservación d'os rasgos chenuinos que en o Semontano, pero pior que en as vals d'o Pirineo Axial. Son parlas de transición entre o Semontanés y a parla de cada val.

### Semontano
O Semontanés ye relativament uniforme en zonas mas amplas, pero mui castellanizau, con perda de muitos caracters chenuinos. As diferiencias cheneracionals son mas grans que as cheograficas. S'ha perdiu o emplego d'o pronombre adverbial de locativo *i*, (*bi* en as vals axials).

## Polos occidental y oriental
Existe una distribución de diferiencias entre l'este y l'ueste, con mugas que no coinciden, pero que fan que unos se veigan mas que mas dende Broto y Cotefablo enta Ribagorza, (y mas luent), y atros se veigan mas que mas dende Tena y Cotefablo enta Navarra. Podemos veyer-lo en as parellas:
 
### Fonetica
**-x-* / *-ix*: por eixemplo *baxo* / *baixo*.

A muga ye en Cotefablo, pero a o sud no ye clara por a perda d'o fonema a causa d'a cheada tipica d'o semontano.

Relacionau con esta dicotomía bi ha una dicotomía en o tractamiento d'o diftongo -AI- d'o latín tardano u d'o romanz primerenco que apareixió por a evolución d'o grupo *-KS-* enta *ix*:
**[[Taxus|Taxo]]* / *[[Taxus|teixo]]* (latín *TAXUS*)
**[[Fraxinus|Fráxin]]* / *[[Fraxinus|fréixen]]* (latín *FRAXINUS*)
**[[Fraxenco]]* / *[[freixenco]]* (francico *frisking*).

Palabras que conservan millor a traza fonetica orichinal u en a part occidental u en a oriental: 
**[[Sartana]]* / *[[sartén]]* (latín *SARTĀGINE*, se suposa que pasando por una etapa **sartaina* con diftongo *-AI-*).

Relacionau con a evolución d'o diftongo *-AI-* tenemos tamién a forma verbal de primera persona d'o pasau imperfecto d'indicativo *-ebai* de l'ansotano, que corresponde a -ebe* d'o [[aragonés chistabín|chistabín]].
**Tenebai* / *tenebe*.

Ciertos matices foneticos esporadicos visibles en ciertas [[palabra]]s presentan una distribución d'acuerdo con estos polos y que reflectan diferiencias adintro de lo latín peninsular.
**Conello* / *conillo*.
**Sabuco* y variants sufixadas / *samuco*, *samugo* y variants sufixadas.
**Pro* / *prou*: a primera forma, d'Ansó a Tena, tamién un poquet en Bielsa. A segunda forma de Broto a [[Benás]]. *Prou* por o sud plega ta o Somontano, [[Baixo Aragón]] y [[sierra de Gúdar]] con a suya forma alofona *prau*.

===Morfolochía===
==== Pronombres ====
**Con mi* / *con yo*
**Nos* / *mos*
**Vos* / *tos*
**Bi* / *i*: "bi" se troba en [[Ansó]], [[Echo]], Tena, [[Sarrablo]], plegando como minoritario ta [[Bielsa]] y ta o [[Sobrarbe|Viello Sobrarbe]]. "i", estió a forma mas extendida cuan se conservaba en o resto d'Aragón.

==== Conchuncions ====
**Sindembargo* / *manimenos*, [[conchuncions adversativas en aragonés|conchuncions adversativas]].
**Alora* (continador de *la ora* en aragonés medieval), u *allora* (en cheso) / *alavez*
**A ormino* / *a sobén*: *a sobén* se deciba en [[Aragonés de la val d'Ebro|aragonés medieval d'a depresión d'Ebro]] y se documenta en o Baixo Aragón en o [[sieglo XX]].
**De raso* / *de tot*.
**Atamas que* / *por mas que, per mes que, por muito que, per molto que*, [[conchuncions concesivas en aragonés|conchuncions concesivas]].

==== Adverbios ====
**Cosa* / *res*: En a zona este de l'[[Alto Aragón]] se troba *res*, pero dezaga de ni:* no he visto ni res*, *no n'ha quedau ni res*. En [[Pandicosa]], Viello Sobrarbe y Ribagorza, en especial en Benás.

==== Desinencias y verbos irregulars ====
**Puedes* / *puez*.

===Lexico===
**Almadía* / *navata*.
**Calderizo* / *cremallos*.
**Cárcel* / *garchola*.
**Cinguiello* / *pala*.
**Clamar* / *dicir* (con sentiu de "denominar").
**Clamar-se* / *dicir-se*.
**Cornizas* / *         *.
**Enchaquia* / *desincusa*.
**Espata* / *tenilla*.
**Espinais* / *espinaques*.
**Fablar*, (Ansó, Echo) / *parlar*, ([[Val de Chistau|Chistau]], [[aragonés d'o Viello Sobrarbe|Viello Sobrarbe]], [[aragonés ribagorzano|Ribagorza]], [[Monegros]]).
**Foyo* / *clot*.
**Laguna* / *estanyo*.
**Lardo* / *redetiu* (y variants).
**Melón* / Formas d'a familia *taixo-teixón-texugo*
**Milloca* / *panizo*.
**Odir* ([[aragonés ansotano|ansotano]])-*oyir* / *sentir*.
**Paxaro* / *muixón*.
**Pez* / *pegunta*.
**Pezón* / *percullo*.
**Pintacoda* / *candereta*.
**Ronya* / *robín*.
**Saín* / *ensundia*.
**Tresmudar* / *trescolar*-*trascolar*.
**Tovalla* / *xugamanos*.
**Usín*-*osín* / *turbio*-*turbiera*.
**Vaina* / *bachoca*.
**Xorrontar* / *espantar*.
**        */ *Demoret*.
**        */ *Enfilar *.
**        */ *Vidolla*, *birolla*.

=== Palabras con a mesma radiz y diferent [[prefixos en aragonés|prefixo]], [[infixos en aragonés|infixo]] u [[sufixos en aragonés|sufixo]] ===

**Enamplar* / *Ixamplar*.
**Meyo* / *Michan(o)*.
**Felz(e)* / *Felequera*-*Falaguera*.
**Fraxín(o)* / *Freixe(ra)*.
**Chulio* / *chuliol*.
**Chuntura* / *chunta*.

=== Atros aspectos ===
En os [[verbos deícticos de movimiento en aragonés|verbos deícticos de movimiento]] *ir* y *venir* se veye que l'uso d'estos verbos coincide con os usos castellanos en aragonés occidental (o emisor ye o solo centro deictico d'a comunicación) y con os usos catalans y occitans en aragonés oriental (o interlocutor puet estar tamién centro deictico d'a comunicación, d'astí se de diga *venir* referindo-se a lo puesto on ye):
**Iré ta Binéfar lugo*, ([[aragonés cheso]]).
**Vendré ta Binéfar luego*, ([[aragonés ribagorzano]]).

== Propuesta d'os cuatro dialectos ==
A propuesta mas asolada de clasificación dialectal, ye a de [[Francho Nagore]], que clasifica as parlas aragonesas en 4 grupos ([[Aragonés Occidental|occidental]], [[Aragonés Central|central]], [[Aragonés Oriental|oriental]] y [[Semontanés|meridional]]). Ta beluns, istos grupos son complexos dialectals, y as parlas que bi ha adintro de cadagún (como o [[Aragonés cheso|cheso]], o [[chistabín]]...) serían dialectos. Ta belatros, os 4 grupos son os dialectos constitutivos de l'aragonés, y os parlaches que incluyen serían sozdialectos, parlas comarcals u locals.
* [[Aragonés Occidental]]
* [[Aragonés Central]]
* [[Semontanés|Aragonés Meridional]] u [[Semontanés]]
* [[Aragonés Oriental]]

== Atras propuestas de clasificación dialectal ==
Encara que a propuesta d'os cuatro dialectos ye a mas estendillada, atros autors en han propuesto variacions. Asinas, ta [[Jusep Raül Usón|Ch. R. Usón]] y [[Chabier Tomás|Ch. Tomás]], bi habría tres dialectos historicos (occidental, central y oriental), que se corresponden alto u baixo con os tres viellos condaus pirinencos ([[Condato d'Aragón|Aragón]],[[Condato de Sobrarbe|Sobrarbe]] y [[Condato de Ribagorza|Ribagorza]]). Seguntes istos autors, as variedaz meridionals serían a continación d'ístas, que s'habrían castellanizau y uniformau en un proceso favoreixiu por a suya orografía mas plana.

Atro autor, [[Fernando Sánchez|F. Sánchez]], ha propuesto en zaguerías una clasificacion que postula a existencia de dos grans variedaz u dialectos, l'occidental y l'oriental. Istos tendrían, amás, unas subvariedaz mas estremas: l'ansotano (y en bella mida, o [[Aragonés cheso|cheso]] y l'[[ayerbense]]), con caracteristicas occidentals extremas, relacionadas con l'antigo [[romance navarro]], y o [[aragonés ribagorzano|ribagorzano]], con prous solucions de transición enta o catalán.

== Referencias ==


== Bibliografía ==
*  [[Francho Chabier Nagore Laín]]: *El Aragonés Hoy*. Ibercaja e CFA.
*  [[Anchel Conte]] et al. *El aragonés: identidad y problemática de una lengua*. Colección Aragón. [[Librería general]].
*  [[Chabier Tomás Arias]]: *El aragonés del biello Sobrarbe''. Instituto de Estudios Altoaragoneses, 1999. ISBN 84-8127-095-4

## Se veiga tamién
*Mugas lingüisticas de l'aragonés.